

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

 ar Dobeles novada domes

 2018. gada 30. augusta lēmumu Nr. 196/10

 **2018. gada 30. augustā Saistošie noteikumi Nr. 7**

Ar grozījumiem:

28.03.2019. Saistošie noteikumi Nr. 4 „Grozījumi Dobeles novada domes 2018. gada 30. augusta saistošajos noteikumos Nr. 7 „Par sadzīves atkritumu apsaimniekošanu Dobeles novadā”” (lēm. Nr. 62/4, prot.Nr. 4)

30.04.2020. Saistošie noteikumi Nr. 10 „Grozījumi Dobeles novada domes 2018. gada 30. augusta saistošajos noteikumos Nr. 7 „Par sadzīves atkritumu apsaimniekošanu Dobeles novadā”” (lēm. Nr. 126/6, prot.Nr. 6)

**Par sadzīves atkritumu apsaimniekošanu Dobeles novadā**

Izdoti saskaņā ar Atkritumu apsaimniekošanas likuma

8.panta pirmās daļas 3. punktu

*(ar groz.30.04.2020.)*

1. **Vispārīgie jautājumi**

1. Saistošie noteikumi (turpmāk – noteikumi) nosaka:

1.1. sadzīves atkritumu (turpmāk – atkritumi) apsaimniekošanu Dobeles novada administratīvajā teritorijā (turpmāk – Dobeles novads);

1.2. Dobeles novada dalījumu atkritumu apsaimniekošanas zonās;

1.3. prasības atkritumu savākšanai, tai skaitā dalītai atkritumu savākšanai un šķirošanai;

1.4. minimālo atkritumu savākšanas biežumu;

1.5. kārtība, kādā veicami maksājumi par atkritumu apsaimniekošanu;

1.6. atbildību par šo noteikumu neievērošanu.

2. Noteikumu mērķis ir:

2.1. nodrošināt pašvaldības autonomās funkcijas - organizēt iedzīvotājiem atkritumu apsaimniekošanas pakalpojumu - izpildi;

2.2. samazināt jebkura veida atkritumu rašanos to izcelsmes vietās un nodrošināt vides sanitāro tīrību, lai aizsargātu cilvēku veselību, dzīvību un mantu;

2.3. veicināt atkritumu dalītu savākšanu un šķirošanu, lai samazinātu poligonā apglabājamo atkritumu daudzumu un veicinātu atkritumos esošo materiālu atkārtotu izmantošanu;

2.4. nodrošināt bīstamo atkritumu savākšanu, veidojot ekoloģiski drošu vidi.

3. Noteikumos lietotie termini atbilst normatīvajos aktos atkritumu apsaimniekošanas jomā lietotajiem terminiem.

1. Dobeles novadā ir viena sadzīves atkritumu apsaimniekošanas zona.
2. Dobeles novadā savāktie atkritumi nogādājami apglabāšanai atkritumu poligonā „Brakšķi”, Līvbērzes pagastā, Jelgavas novadā.
3. Noteikumi ir saistoši visām fiziskajām un juridiskajām personām Dobeles novadā.
4. Dobeles novada pašvaldība (turpmāk – pašvaldība) organizē un kontrolē atkritumu apsaimniekošanu saskaņā ar normatīvajiem aktiem atkritumu apsaimniekošanas jomā, valsts, reģionālo atkritumu apsaimniekošanas plānu.

*(ar groz.28.03.2019.)*

1. **Atkritumu radītāju un valdītāju pienākumi**
2. Ikviena atkritumu radītāja un valdītāja pienākums ir:

8.1. iekļauties pašvaldības organizētajā atkritumu apsaimniekošanas sistēmā, noslēdzot līgumu ar atkritumu apsaimniekotāju, kurš ir noslēdzis līgumu ar pašvaldību;

8.2. iesaistīties atkritumu dalītās savākšanas pasākumos, veikt atkritumu šķirošanu un nogādāšanu šķiroto atkritumu savākšanas vietās;

8.3. nešķirotos atkritumus ievietot tikai tajā atkritumu konteinerā, kas saskaņā ar noslēgto līgumu ar atkritumu apsaimniekotāju ir paredzēts konkrētā nekustamā īpašuma apkalpošanai.

1. Vasarnīcas, vasaras mītnes vai citas īslaicīgas apmešanās ēkas īpašnieks, valdītājs, lietotājs vai viņa pilnvarota persona noslēdz līgumu ar sadzīves atkritumu apsaimniekotāju, kuram ir līgums ar pašvaldību, ietverot līgumā nepieciešamo atkritumu izvešanas biežumu.

*(ar groz.28.03.2019.)*

1. Atkritumu radītājs vai valdītājs, veicot līgumā noteiktos maksājumus, sedz visas izmaksas, kas saistītas ar viņa radīto atkritumu, apsaimniekošanu.
2. Līgums ar pašvaldības izvēlēto atkritumu apsaimniekotāju nekustamā īpašuma īpašniekam, valdītājam vai lietotājam jānoslēdz ne vēlāk kā 14 kalendāra dienu laikā pēc īpašuma īpašumtiesību, valdījuma vai lietošanas tiesību iegūšanas.
3. Atkritumu radītājs vai valdītājs, kas ir saimnieciskās darbības veicējs, vienojas ar nekustamā īpašuma, kurā tas veic saimniecisko darbību, īpašnieku vai pārvaldnieku par kārtību, kādā tiks veikta atkritumu savākšana un maksājumu veikšana par atkritumu apsaimniekošanu, vai patstāvīgi slēdz līgumu par saimnieciskās darbības rezultātā radīto atkritumu apsaimniekošanu. Minētais līgums noslēdzams pirms saimnieciskās darbības uzsākšanas.
4. Pēc pašvaldības vai atkritumu apsaimniekotāja pieprasījuma nekustamā īpašumaīpašnieks, valdītājs vai lietotājs sniedz ziņas par iedzīvotāju skaitu attiecīgajā nekustamajā īpašumā, kā arī juridiskām personām, kas īpašumā veic saimniecisko darbību.

*(ar groz.28.03.2019.)*

1. Atkritumu radītājam vai valdītājam jānodrošina bīstamo, liela izmēra, ražošanas atkritumu nodalīta savākšana un nogādāšana atkritumu apsaimniekotāja norādītajā atkritumu šķirošanas laukumā.

*(ar groz.28.03.2019.)*

1. Nekustamā īpašuma īpašnieks, valdītājs vai lietotājs papildus šajos noteikumos norādītajiem vispārīgajiem atkritumu radītāju un valdītāju pienākumiem:

*(ar groz.28.03.2019.)*

15.1. saskaņojot ar atkritumu apsaimniekotāju, nodrošina piemērotu vietu atkritumu konteineru izvietošanai un atkritumu apsaimniekotāja transportlīdzekļa netraucētu piekļuvi tai, uztur kārtību un tīrību šajā vietā;

15.2. uztur atkritumu konteinerus tīrus un lietošanas kārtībā;

15.3. atkritumu konteineru iztukšošanas dienās pārvieto konteinerus no nekustamo īpašumu slēgtajiem pagalmiem uz atkritumu apsaimniekotāja transportlīdzeklim vai tā apkalpei pieejamām vietām, kur tas netraucē gājēju un transportlīdzekļu kustību, kā arī nodrošina, lai pēc atkritumu izvešanas konteineri tiktu novietoti atpakaļ to pastāvīgajā atrašanās vietā;

15.4. ir atbildīgs par tā nekustamajā īpašumā radīto atkritumu savākšanu, šķirošanu un nogādāšanu līdz atkritumu konteineram, par kura iztukšošanu tam ar atkritumu apsaimniekotāju noslēgts līgums, šķiroto atkritumu nogādāšanu līdz atkritumu dalītās savākšanas punktam vai atkritumu savākšanas laukumam;

15.5. slēdz līgumu ar atkritumu apsaimniekotāju par katrā nekustamajā īpašumā radīto atkritumu apsaimniekošanu un, ietverot līgumā nepieciešamo atkritumu izvešanas biežumu, ievēro šādu minimālo izvešanas biežumu:

*(ar groz.28.03.2019.)*

no individuālajām dzīvojamajām mājām Dobelē un novada ciemos – ne retāk kā 1 reizi mēnesī, pagastos ārpus ciema teritorijas – ne retāk kā 1 reizi divos mēnešos, ja bioloģiski noārdāmie atkritumi tiek kompostēti to rašanās vietā vai šķiroti un savākti atsevišķi, kā arī pārējie atkritumi tiek šķiroti un savākti dalīti;

*(ar groz.28.03.2019.)*

no daudzdzīvokļu dzīvojamām mājām Dobelē – ne retāk kā 4 reizes mēnesī;

no daudzdzīvokļu dzīvojamām mājām pagastos – ne retāk kā 2 reizes mēnesī;

juridiskām personām – ne retāk kā 1 reizi mēnesī.

15.6. nodrošina dārza un parka atkritumu nodalītu savākšanu, ja tas ir iespējams;

*(ar groz.28.03.2019.)*

15.7. kompostē bioloģiskos atkritumus sava īpašuma teritorijā, ja tas ir iespējams un nerada draudus cilvēku dzīvībai un veselībai, videi, kā arī personu mantai.

*(ar groz.28.03.2019.)*

1. Nekustamajā īpašumā ārpus pilsētas un ciemu teritorijām, kurā tiek radīti atkritumi un

kuram nav iespējams nodrošināt atkritumu apsaimniekotāja transportlīdzekļa piekļuvi, atkritumu savākšanai jāizmanto atkritumu apsaimniekotāja trafarētus priekšapmaksas atkritumu maisus. Atkritumu radītājs pilnos atkritumu maisus nogādā līgumā norādītajā vietā.

17. Vasarnīcas, vasaras mītnes vai citas īslaicīgas apmešanās ēkas īpašniekam, valdītājam, lietotājam vai viņa pilnvarotai personai atkritumu savākšanai jāiegādājas atkritumu apsaimniekotāja trafarēti priekšapmaksas atkritumu maisi un pilnie atkritumu maisi jānogādā līgumā norādītajā vietā.

18. Daudzdzīvokļu māju īpašnieki vai pārvaldnieki (apsaimniekotāji) ir atbildīgi par:

18.1 atkritumu konteineru nodrošināšanu daudzdzīvokļu māju iedzīvotājiem pieejamā vietā, kas saskaņota ar pašvaldību, un to uzturēšanu lietošanas kārtībā;

18.2. atkritumu stāvvadu regulāru apkopi un telpu tīrību ēkās, kurās atkritumu savākšanai tiek izmantoti atkritumu stāvvadi;

18.3 apsaimniekotāja transportlīdzekļa ērtas piekļuves nodrošināšanu atkritumu konteineriem to iztukšošanas dienās.

19.Publisko pasākumu organizētājam pirms pasākuma rīkošanas ir jānoslēdz līgums ar atkritumu apsaimniekotāju par atkritumu konteineru izvietošanu pasākuma vietā un pasākuma laikā radīto atkritumu savākšanu.

*(ar groz.28.03.2019.)*

20.Publisko pasākumu organizētājam jānodrošina attiecīgās teritorijas sakopšana un atkritumu savākšana 8 stundu laikā pēc pasākuma noslēguma.

*(ar groz.28.03.2019.)*

1. **Atkritumu apsaimniekotāja pienākumi**

21. Atkritumu apsaimniekotājs nodrošina atkritumu apsaimniekošanu Dobeles novadā un savas kompetences ietvaros kontrolē to saskaņā ar normatīvajiem aktiem atkritumu apsaimniekošanas jomā un šiem noteikumiem. Atkritumu apsaimniekotājam jāievēro Atkritumu apsaimniekošanas valsts plāns un Zemgales reģionālais atkritumu apsaimniekošanas plāns.

*(ar groz.28.03.2019.)*

22. Atkritumu apsaimniekotājam ir šādi pienākumi:

22.1. pirms darbības uzsākšanas noslēgt līgumu ar pašvaldību par atkritumu apsaimniekošanu, ievērojot normatīvos aktus par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un noslēdzamā atkritumu apsaimniekošanas līguma būtiskajiem nosacījumiem;

*(ar groz.30.04.2020.)*

22.2. slēgt līgumus ar atkritumu radītājiem un valdītājiem par atkritumu apsaimniekošanu, ievērojot normatīvos aktus par atkritumu apsaimniekošanas līgumu būtiskajiem nosacījumiem;

*(ar groz.28.03.2019.)*

*(ar groz.30.04.2020.)*

22.3. slēgt līgumus ar publisko pasākumu organizētājiem par publisko pasākumu laikā radušos atkritumu apsaimniekošanu;

22.4. nodrošināt atkritumu radītājus un valdītājus ar atbilstoša skaita un tilpuma atkritumu konteineriem un trafarētiem atkritumu maisiem, marķēt atkritumu konteinerus, norādot tajos ievietojamo atkritumu veidu un atkritumu apsaimniekotāja kontaktinformāciju;

*(ar groz.28.03.2019.)*

22.5. atkritumu apsaimniekošanai izmantot specializētus transportlīdzekļus, iekārtas un ierīces, kas nerada apdraudējumu cilvēka dzīvībai un veselībai un nepārsniedz pieļaujamo trokšņa līmeni;

22.6. nodrošināt atkritumu konteineru iztukšošanu un atkritumu izvešanu no atkritumu konteineru laukumiem un dalītas vākšanas punktiem;

*(ar groz.28.03.2019.)*

22.7. veikt atkritumu apsaimniekošanas iekārtu un konteineru tīrīšanu un dezinfekciju ne retāk kā vienu reizi gadā;

*(ar groz.28.03.2019.)*

*(ar groz.30.04.2020.)*

22.8. organizēt nekustamajā īpašumā radīto atkritumu savākšanu un izvešanu ar atkritumu radītājiem vai valdītājiem saskaņotā laikā, ievērojot 15.5. apakšpunktā noteikto minimālo izvešanas biežumu;

22.9. nodrošināt atkritumu dalītu savākšanu un organizēt tālāku to nogādi uz atkritumu reģenerācijas vai pārstrādes vietu;

22.10. nogādāt savāktos atkritumus šo noteikumu 5. punktā minētajā atkritumu poligonā;

22.11. nodrošināt sadzīvē radušos bīstamo, liela izmēra, ražošanas atkritumu savākšanu no atkritumu radītājiem un valdītājiem saskaņā ar līgumā ar pašvaldību noteikto kārtību;

22.12. ziņot Dobeles novada pašvaldības policijai par atkritumu radītāju un valdītāju iespējamiem pārkāpumiem;

22.13. atbilstoši normatīvajos aktos noteiktajam sniegt pašvaldībai informāciju par atkritumu apsaimniekošanu, kā arī citu pašvaldības pieprasīto informāciju, kas nepieciešama tās funkciju pildīšanai, ziņot par problēmām un iespējamajiem pilnveides pasākumiem.

23.*Svītrots*

*(ar groz.28.03.2019.)*

1. **Prasības atkritumu dalītai vākšanai un šķirošanai**

24. Pašvaldības ierīkotajos dalītās atkritumu vākšanas punktos un atkritumu šķirošanas laukumos, kur atkritumi tiek savākti dalīti, atkritumu radītāji vai valdītāji šķirotos atkritumus ievieto atkritumu konteineros atbilstoši marķējumam.

24.1 Atbilstoši normatīvajiem aktiem par atkritumu savākšanas, šķirošanas un bioloģiski noārdāmo atkritumu kompostēšanas vietām Dobeles novadā organizē dalītu savākšanu šādiem atkritumu veidiem:

*(ar groz.30.04.2020.)*

24.1 1. papīru saturoši atkritumi;

24.1 2. plastmasu saturoši atkritumi;

24.1 3. stiklu saturoši atkritumi;

24.1 4. metālu saturoši atkritumi;

24.1 5. bioloģiski noārdāmi atkritumi;

*(ar groz.28.03.2019.)*

25. Atkritumu apsaimniekotājs organizē atkritumu šķirošanu un savākšanu pa veidiem ar attiecīgu atkritumu radītājiem vai valdītājiem saprotamu konteineru marķējumu (krāsojumu vai apzīmējumu).

26. Atkritumu apsaimniekotājs pēc atkritumu izvešanas nodrošina šķiroto atkritumu savākšanas vietu sakopšanu atkritumu izvešanas brīdī.

27. Par ikdienas kārtības uzturēšanu atkritumu savākšanas punktā atbildīgs ir nekustamā īpašuma īpašnieks (lietotājs) vai apsaimniekotājs.

**V. Kārtība, kādā veicami maksājumi par atkritumu apsaimniekošanu**

28.Ikviena atkritumu radītāja un valdītāja pienākums ir samaksāt par atkritumu apsaimniekošanu. Norēķini par atkritumu apsaimniekošanu tiek veikti atbilstoši noslēgtajam atkritumu apsaimniekošanas līgumam.

29. *Svītrots*

*(ar groz.28.03.2019.)*

30. Maksu par atkritumu apsaimniekošanu veido domes lēmumā apstiprinātā maksa par atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, kuru noslēgusi pašvaldība un atkritumu apsaimniekotājs, un Sabiedrisko pakalpojumu regulēšanas komisijas apstiprinātais tarifs par atkritumu apglabāšanu atkritumu poligonā.

*(ar groz.28.03.2019.)*

31. Atkritumu apsaimniekotājs ir tiesīgs iesniegt maksas par atkritumu apsaimniekošanu aprēķinu un lūgt pašvaldību pārskatīt noteikto maksu ne biežāk kā vienu reizi kalendāra gadā, izņemot gadījumus, ja maksa mainās sakarā ar grozījumiem atkritumu apsaimniekošanu regulējošajos normatīvajos aktos.

32. *Svītrots*

*(ar groz.28.03.2019.)*

33. Apstiprinātā atkritumu apsaimniekošanas maksa stājas spēkā trīsdesmitajā dienā pēc pašvaldības domes lēmuma publicēšanas mājas lapā, ja lēmumā nav noteikts citādi.

34. Maksu par atkritumu apsaimniekošanu no nekustamā īpašuma (ēku, būvju) īpašniekiem, tiesiskajiem valdītājiem, lietotājiem vai nomniekiem iekasē atkritumu apsaimniekotājs.

35. Maksas par atkritumu apsaimniekošanu norēķinu kārtību un termiņus nosaka atkritumu apsaimniekotājs un tie tiek norādīti atkritumu apsaimniekotāja un atkritumu radītāja vai valdītāja savstarpēji noslēgtajos līgumos.

36. Daudzdzīvokļu dzīvojamo māju dzīvokļu īpašnieki un īrnieki par sadzīves atkritumu apsaimniekošanu norēķinās ar daudzdzīvokļu dzīvojamās mājas pārvaldnieka (apsaimniekotāja) starpniecību saskaņā ar noslēgto apsaimniekošanas vai īres līgumu, ja dzīvokļu īpašnieku kopība normatīvajos aktos noteiktajā kārtībā nav lēmusi citādi.

37. *Svītrots*

*(ar groz.28.03.2019.)*

**VI. Aizliegumi un atbildība par noteikumu neievērošanu**

38. Atkritumu radītājiem un valdītājiem aizliegts:

38.1. novietot atkritumus vietās, kur to savākšana vai apglabāšana nav atļauta, ierīkot patvaļīgas izgāztuves;

 38.2. *Svītrots*

*(ar groz.28.03.2019.)*

38.3. novietot atkritumu konteinerus ārpus paredzētajām vietām, izņemot īslaicīgu novietošanu konteineru iztukšošanas nolūkā, ja tas netraucē satiksmi vai gājēju plūsmu;

38.4. atkritumu konteineros ievietot pelnus, viegli uzliesmojošus un eksplozīvus priekšmetus, šķidrus atkritumus, infekcijas slimības izraisošus atkritumus, liela izmēra atkritumus, ražošanas atkritumus, ielu smiltis, bioloģiskos un bīstamos atkritumus;

38.5. dedzināt atkritumus konteineros un ugunskuros, izņemot nekompostējamos dārzu un parku atkritumus (zari, koku un krūmu atgriezumi), kurus teritorijas sakopšanas laikā rudenī un pavasarī atļauts sadedzināt ugunskuros, ja tiek ievērotas ugunsdrošības prasības, kā arī dedzināšana nerada neērtības vai draudus cilvēkiem, dzīvniekiem vai mantai;

*(ar groz.28.03.2019.)*

38.6. ievietot nešķirotus atkritumus konteineros, kas paredzēti citu atkritumu radītāju vai valdītāju atkritumu savākšanai;

*(ar groz.28.03.2019.)*

38.7. jebkādā veidā bojāt vai iznīcināt atkritumu konteinerus.

39. Atkritumu apsaimniekotājam aizliegts:

39.1. bojāt teritorijas labiekārtojumu, apstādījumus un apstādījumu elementus;

*(ar groz.28.03.2019.)*

39.2. iztukšojot atkritumu konteinerus un atkritumu maisus, pieļaut atkritumu nokļūšanu vidē.

40. Par šo noteikumu pārkāpumiem fiziskās un juridiskās personas tiek sauktas pie administratīvās atbildības normatīvajos aktos noteiktajā kārtībā.

41. Administratīvā pārkāpuma procesu uzsāk un procesuālās darbības līdz administratīvā pārkāpuma lietas izskatīšanai veic Dobeles novada pašvaldības policija. Administratīvā pārkāpuma lietu izskata pašvaldības administratīvā komisija.

*(ar groz.30.04.2020.)*

42. Svītrots

*(ar groz.30.04.2020.)*

**VII. Noslēguma jautājumi**

43. Saistošo noteikumu 24.1 5. apakšpunkts stājas spēkā 2021. gada 1. janvārī.

44. Ar šo noteikumu spēkā stāšanās dienu spēku zaudē Dobeles novada pašvaldības 2010. gada 21. janvāra saistošie noteikumi Nr. 4 „Par sadzīves atkritumu apsaimniekošanu“.

*(ar groz.28.03.2019.)*

45. Saistošo noteikumu grozījums par 41. punkta izteikšanu jaunā redakcijā, kā arī grozījums par 42. punkta svītrošanu stājas spēkā vienlaikus ar [Administratīvās atbildības likumu](https://likumi.lv/ta/id/303007-administrativas-atbildibas-likums).

*(ar groz.30.04.2020.)*

Domes priekšsēdētājs A.Spridzāns

**Saistošo noteikumu Nr. 7**

**“Par sadzīves atkritumu apsaimniekošanu Dobeles novadā”**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1. Projekta nepieciešamības pamatojums | Ņemot vērā to, ka Dobeles novada pašvaldības 2010. gada 21. janvāra saistošie noteikumi Nr. 4 „Par sadzīves atkritumu apsaimniekošanu“ ir morāli novecojuši un nepilnīgi, kā arī Atkritumu apsaimniekošanas likumā izdarītos grozījumus, ir nepieciešams izdot jaunus saistošos noteikumus. |
| 2. Īss projekta satura izklāsts | Saistošie noteikumu izdošanas tiesiskais pamats ir Atkritumu apsaimniekošanas likuma 8. panta pirmās daļas 3. punkts, kas nosaka pašvaldības tiesības izdot saistošos noteikumus par sadzīves atkritumu apsaimniekošanu savā administratīvajā teritorijā, nosakot teritorijas dalījumu sadzīves atkritumu apsaimniekošanas zonās, prasības atkritumu savākšanai, minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, kārtību, kādā veicami maksājumi par šo atkritumu apsaimniekošanu, kā arī nosaka pašvaldības pilnvarotas institūcijas un amatpersonas, kuras kontrolē saistošo noteikumu ievērošanu un ir tiesīgas sastādīt administratīvā pārkāpuma protokolu, kā arī 15. panta trešā daļa, kas noteic, ka gadījumā, ja zemes īpašnieks, kura īpašumā tiek radīti sadzīves atkritumi, objektīvu iemeslu dēļ nevar nodrošināt atkritumu apsaimniekotāja transportlīdzekļa piekļuvi sadzīves atkritumu savākšanas punktam, pašvaldība saistošajos noteikumos var noteikt citus atkritumu savākšanas paņēmienus.Saistošie noteikumi nosaka sadzīves atkritumu apsaimniekošanu Dobeles novadā, lai samazinātu jebkura veida atkritumu rašanos to izcelsmes vietās un nodrošinātu vides sanitāro tīrību, veicinātu atkritumu dalītu savākšanu un šķirošanu, samazinot poligonā apglabājamo atkritumu daudzumu. Ar saistošajiem noteikumiem Dobeles novada administratīvajā teritorijā noteikta viena sadzīves atkritumu apsaimniekošanas zona. Saistošie noteikumi noteic sadzīves atkritumu radītāju un valdītāju, kā arī atkritumu apsaimniekotāja pienākumus un atbildību, minimālo sadzīves atkritumu savākšanas un izvešanas biežumu, maksas par atkritumu apsaimniekošanu noteikšanu. Saistošajos noteikumos paredzēta iespēja atkritumu radītājiem un valdītājiem, kuri nevar nodrošināt apsaimniekotāja transportlīdzekļa piekļuvi īpašumam, izmantot trafarētus priekšapmaksas atkritumu maisus. |
| 3.Informācija par plānoto projekta ietekmi uz pašvaldības budžetu | Nav attiecināms. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5.Informācija par administratīvajām procedūrām | Saistošie noteikumi neskar administratīvās procedūras un nemaina personām veicamo darbību līdzšinējo kārtību. |
| 6.Informācija par konsultācijām ar privātpersonām | Notikušas konsultācijas ar SIA „Dobeles komunālie pakalpojumi”. |

Domes priekšsēdētājs A.Spridzāns

**Saistošo noteikumu Nr. 4**

**Grozījumi Dobeles novada domes 2018. gada 30. augusta saistošajos noteikumos Nr. 7 „Par sadzīves atkritumu apsaimniekošanu Dobeles novadā**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1. Projekta nepieciešamības pamatojums | Precizēt atsevišķas saistošo noteikumu normas atbilstoši normatīvajos aktos par sadzīves atkritumu apsaimniekošanu noteiktajam, lietotajiem terminiem, kā arī izdarīt grozījumu 15. punktā attiecībā uz atkritumu izvešanas minimālo biežumu no individuālajām dzīvojamajām mājām. |
| 2. Īss projekta satura izklāsts | Izdarīti precizējumi vairākās saistošo noteikumu normās. Atsevišķas noteikumu normas papildinātas ar atsaucēm uz Ministru kabineta noteikumiem attiecīgajā jomā. Būtiskākais grozījums izdarīts 15. punktā, ir grozīts noteikums par atkritumu izvešanas minimālo biežumu no individuālajām dzīvojamajām, nosakot to retāku pagastos ārpus ciemu teritorijām. Atkritumu izvešanas minimālais biežums no individuālajām dzīvojamajām mājām ir noteikts ņemot vērā, ka bioloģiski noārdāmos atkritumus var kompostēt to rašanās vietā vai šķirot un savākt atsevišķi, kā arī pārējos atkritumus šķiro un savāc dalīti. Noteikumi papildināti ar 24.1 punktu, kas nosaka atkritumu dalītas vākšanas sistēmu (veidus). Precizēts noteikumu 30. punkts, kas nosaka, kā veidojas maksa par atkritumu apsaimniekošanu. |
| 3.Informācija par plānoto projekta ietekmi uz pašvaldības budžetu | Nav attiecināms |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5.Informācija par administratīvajām procedūrām | Saistošie noteikumi neskar administratīvās procedūras un nemaina personām veicamo darbību līdzšinējo kārtību. |
| 6. Informācija par konsultācijām ar privātpersonām | Notikušas konsultācijas ar pagastu pārvaldēm un SIA „Dobeles komunālie pakalpojumi”. |

Domes priekšsēdētājs A.Spridzāns